CELEX: 32018D1519
Language: sk
Date: 2018-10-09 00:00:00
Title: Vykonávacie rozhodnutie Komisie (EÚ) 2018/1519 z 9. októbra 2018, ktorým sa mení vykonávacie rozhodnutie 2014/150/EÚ o zorganizovaní časovo obmedzeného testu umožňujúceho určité odchýlky pri uvádzaní populácií rastlinných druhov pšenice, jačmeňa, ovsa a kukurice na trh podľa smernice Rady 66/402/EHS [oznámené pod číslom C(2018) 5470] (Text s významom pre EHP)

12.10.2018   
               
               
                  SK
               
               
                  Úradný vestník Európskej únie
               
               
                  L 256/65
               
            
         VYKONÁVACIE ROZHODNUTIE KOMISIE (EÚ) 2018/1519
         z 9. októbra 2018,
         ktorým sa mení vykonávacie rozhodnutie 2014/150/EÚ o zorganizovaní časovo obmedzeného testu umožňujúceho určité odchýlky pri uvádzaní populácií rastlinných druhov pšenice, jačmeňa, ovsa a kukurice na trh podľa smernice Rady 66/402/EHS
         
            
               [oznámené pod číslom C(2018) 5470]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín (1), a najmä na jej článok 13a,
         keďže:
         
                     (1)
                  
                  
                     Vo vykonávacom rozhodnutí Komisie 2014/150/EÚ (2) sa do 31. decembra 2018 stanovuje zorganizovanie časovo obmedzeného testu, na ktorom sa môže zúčastniť ktorýkoľvek členský štát, s cieľom posúdiť, či produkcia osiva populácií podľa článku 2 uvedeného rozhodnutia a patriaceho k druhom Avena spp., Hordeum spp., Triticum spp. a Zea mays L na účely uvádzania na trh a jeho uvádzanie na trh môže za určitých podmienok predstavovať zlepšenú alternatívu k vylúčeniu uvádzania na trh v prípade osiva, ktoré nespĺňa požiadavky článku 2 ods. 1 bodov E, F a G smernice 66/402/EHS, pokiaľ ide o aspekty odrôd osiva určitých druhov, ani požiadavky článku 3 ods. 1 uvedenej smernice, pokiaľ ide o umiestňovanie na trhu s úradnou certifikáciou ako „certifikované osivo“, „certifikované osivo prvej generácie“ alebo „certifikované osivo druhej generácie“.
                  
               
                     (2)
                  
                  
                     Posúdenie sa ešte neskončilo, pretože k viacerým aspektom experimentu je potrebné dlhšie časové obdobie na zhromaždenie ďalších informácií. Preto treba realizáciu časovo obmedzeného testu predĺžiť.
                  
               
                     (3)
                  
                  
                     Do tohto časovo obmedzeného testu sa zapojilo zatiaľ šesť členských štátov. Vzhľadom na predĺženie trvania tohto testu je vhodné umožniť, aby sa do testu zapojili aj nové členské štáty, a to najneskôr do 31. decembra 2019.
                  
               
                     (4)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie 2014/150/EÚ sa mení takto:
            
                        a)
                     
                     
                        V článku 3 ods. 1 sa slová „január 2017“ nahrádzajú slovami „31. december 2019“.
                     
                  
                        b)
                     
                     
                        V článku 19 sa slová „31. decembra 2018“ nahrádzajú slovami „28. februára 2021“.
                     
                  
         
            Článok 2
            Toto rozhodnutie je určené členským štátom.
         
         
            V Bruseli 9. októbra 2018
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES 125, 11.7.1966, s. 2309/66.
         
            (2)  Vykonávacie rozhodnutie Komisie 2014/150/EÚ z 18. marca 2014 o zorganizovaní časovo obmedzeného testu umožňujúceho určité odchýlky pri uvádzaní populácií rastlinných druhov pšenice, jačmeňa, ovsa a kukurice na trh podľa smernice Rady 66/402/EHS (Ú. v. EÚ L 82, 20.3.2014, s. 29).